ocean field paintings | Spanierman Modern | Modern & Contemporary Art
Tag Archives: ocean field paintings Rand sterker voor nuus oor rentekoers | Netwerk24
Deur Elvira Wood 19 September 2019 10:49
Handelsbeleid en kommer oor wêreld- ekonomiese groei was genoeg redes vir die Federale Reserweraad (Fed) om Woensdagaand wéér rentekoerse in dié land te verlaag.
Dit sal jou Donderdagoggend R14,65 kos om een dollar te koop. Foto: Elvira Wood
Dit was ongeag tekens dat die Amerikaanse ekonomie tans goed presteer.
Die Fed het sy federalefondskoers met 25 basispunte verlaag, die tweede verlaging vanjaar.
Die Fed laat dit egter blyk dat hy van nou af versigtiger gaan wees voordat hy rentekoerse sny.
Bloomberg berig dat beleggers soos David Page, hoof van navorsing by AXA Investment Managers, sê die aanpassing is minder as wat beleggers verwag het.
Zhiwei Rein van Penn Mutual Asset Management sê dit lyk asof die Fed nog net een keer vanjaar rentekoerse sal verlaag.
Die Fed se besluit het nie ’n beduiende invloed op die wisselkoers van die rand teenoor die dollar gehad nie.
Hoewel die rand vroegoggend in reaksie op die besluit tot R14,73 teruggesak het, het hy later die oggend weer tot R14,65 teenoor die dollar verstewig.
Dit is die beste vlak tot nog toe dié week.
Die Fed is nie die enigste bank wat dié week oor rentekoerse besluit nie.
Die Reserwebank maak Donderdagmiddag sy besluit oor rentekoerse in Suid-Afrika bekend.
Byna die helfte (45%) van die ekonome wat Dinsdag aan Netwerk24 se peiling deelgeneem het, verwag dat die rentekoers met 0,25 van ’n persentasiepunt verlaag gaan word. Die Reserwebank het ook in Julie die rentekoers verlaag.
Dit sal die repokoers (waarteen die Reserwebank geld aan banke leen) op 6,25% te staan bring en banke se prima rentekoers op 10%.
Meer oor: Rentekoers | Rand | Dollar | Fed | Wisselkoers